stanford-oval/wikipedia huggingface dataset:
Joasaf Horlenko

| Joasaf Horlenko> Йоасаф Горленко |
| --- | --- |
 Joasaf Horlenko
Henkilötiedot
Syntynyt: 19. syyskuuta 1705 Pryluky, Pultavan alue
Kuollut: 21. joulukuuta 1754 (49 vuotta) Hraivoron, Sloboda-Ukraina
Ammatti:  piispa, kirjailija
Kirjailija
Tuotannon kieli: muinaiskirkkoslaavi
Aiheesta muualla
Löydä lisää kirjailijoitaKirjallisuuden teemasivulta
Joasaf Horlenko, ukr. Йоасаф Горленко, maallinen nimi: Jakym Horlenko, (19. syyskuuta 1705 Pryluky, Pultavan alue – 21. joulukuuta 1754 Hraivoron, Sloboda-Ukraina) oli ukrainalainen kirkollinen johtaja ja kirjailija.
Horlenkon isän puoleinen isoisä oli kasakkaupseeri ja äidin puoleinen hetmani Danylo Apostol. Opiskeluaikana Kiovan Mohyla-akatemiassa hän antoi munkkilupauksen, valmistuttuaan opetti siellä 1729–1731. Hän antautui sitten kirkolliselle uralle ja oli vuodesta 1748 Sloboda-Ukrainassa Belgorodin piispa. Horlenko kunnostutti kirkkoja, kohotti papiston moraalista ja koulutuksellista tasoa ja tuki Harkovan kollegiumia. Hän kirjoitti lyhyen omaelämäkerran, muutamia saarnoja sekä runon tai näytelmän Bran tšesnyh sedmi dobrodetelei z sedmi grehami smertnimi (1737, Seitsemän päähyveen ja seitsemän kuolemansynnin välinen taistelu). Hän käytti muinaiskirkkoslaavia, mutta hänen kieleensä sisältyy paljon ukrainan kielen ilmaisuja. Kansa kunnioitti häntä, ja ortodoksinen kirkko kanonisoi hänet 1911.
Aiheesta muualla

Kuvia tai muita tiedostoja aiheesta Joasaf Horlenko Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Puola 
Muut:  Internet Encyclopedia of Ukraine  IdRef
Jakob Hellman

| Jakob Hellman |
| --- | --- |
 Hellman vuonna 2014.
Henkilötiedot
Syntynyt: 20. lokakuuta 1965 (ikä 59) Tukholma, Ruotsi
Ammatti:  muusikko
Muusikko
Soittimet:  kitara
   [ ohje ]  
Jakob Hellman (s. 20. lokakuuta 1965 Tukholma) on ruotsalainen muusikko. Hänen läpimurtonsa oli vuonna 1989 ilmestynyt esikoisalbumi ...och stora havet, jolta suuriksi menestyskappaleiksi nousivat "Vara vänner" ja "Hon har ett sätt". Hellman voitti samana vuonna vuoden miespuolisen rockartistin Grammis-palkinnon. Hellman vetäytyi pian tämän jälkeen julkisuudesta ja on tehnyt ajoittaisia paluita. Vuonna 2021 hän julkaisi toisen albuminsa, Äntligen borta. Vuonna 2020 Hellman osallistui Så mycket bättre -televisio-ohjelmaan.
Yksityiselämä

Hellman on syntynyt Tukholmassa, mutta hän varttui Vuollerimissa Ruotsin Lapissa. Hän asuu Mallorcalla vaimonsa ja kahden poikansa kanssa.
Aiheesta muualla

Kuvia tai muita tiedostoja aiheesta Jakob Hellman Wikimedia Commonsissa
Lassie (vuoden 2005 elokuva)

| Lassie |
| --- | --- |

Ohjaaja:  Charles Sturridge
Käsikirjoittaja:  Charles Sturridge
Perustuu:  Eric Knightin nuortenkirjaan
Tuottaja:  Francesca Barra Samuel Hadida Andrew Lowe Charles Sturridge
Säveltäjä:  Adrian Johnston
Kuvaaja:  Howard Atherton
Leikkaaja:  Peter Coulson Adam Green
Tuotantosuunnittelija:  Peter O’Toole
Pääosat:  Jonathan Mason Peter O'Toole Samantha Morton John Lynch Peter Dinklage Edward Fox
Valmistustiedot
Valmistusmaa:  Yhdysvallat, Irlanti, Ranska, Yhdistynyt kuningaskunta
Tuotantoyhtiö:  Samuel Goldwyn Films
Levittäjä:  Roadside Attractions Netflix
Ensi-ilta:  2005
Kesto:  101 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Lassie (Lassie) on vuonna 2005 ensi-iltansa saanut Charles Sturridgen käsikirjoittama ja ohjaama elokuva, joka perustuu Eric Knightin nuortenkirjaklassikkoon Lassie palaa kotiin. Sen pääosissa nähdään Jonathon Mason, Peter O'Toole, Samantha Morton, John Lynch, Peter Dinklage ja Edward Fox.
UTC±0

Koko vuoden ajan UTC±0:a käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
UTC±0 on aikavyöhyke, joka on koordinoidun yleisajan aikajärjestelmän nollapiste, johon muita aikavyöhykkeitä verrataan. Aikavyöhykkeenä se on käytössä pituuspiirivälillä 30 astetta läntistä pituutta ja 5 astetta itäistä pituutta.
Aikavyöhyke UTC±0 on käytössä muun muassa Islannissa, Britteinsaarilla, Portugalissa ja Afrikan länsiosissa. Afrikassa ja Islannissa aikavyöhykettä käytetään ympäri vuoden, kun taas Britteinsaarilla ja Portugalissa se on käytössä vain normaaliaikana (talviaikana).
Aikavyöhykettä käyttävät valtiot ja alueet > Ympäri vuoden

Grönlanti
Danmarkshavn ja sen alue
Islanti
Saharan demokraattinen arabitasavalta
Mauritania
Mali
Burkina Faso
Senegal
Gambia
Guinea
Guinea-Bissau
Sierra Leone
Liberia
Norsunluurannikko
Ghana
Togo
São Tomé ja Príncipe
Iso-Britannia
Saint Helena, Ascension ja Tristan da Cunha
Aikavyöhykettä käyttävät valtiot ja alueet > Normaaliaika

Färsaaret
Irlanti
Iso-Britannia
Portugali
Espanja
Kanariansaaret
Aikavyöhykettä käyttävät valtiot ja alueet > Kesäaika

Grönlanti
Ittoqqortoormiit ja sen alue
Portugali
Azorit
22 asteen sivuavat kaaret

22 asteen ylläsivuava kaari
22 asteen sivuavat kaaret ovat 22 asteen renkaan ympärillä usein näkyviä kaaren muotoisia haloilmiöitä.
Kaarien muoto muuttuu voimakkaasti Auringon korkeuden vaihdellessa. Kun Aurinko on noin 40 asteen korkeudella, 22 asteen alla- ja ylläsivuavat kaaret voivat yhtyä ja muodostaa omenanmuotoisen kuvion. Kun Auringon korkeus ylittää 70 astetta, kaaret eivät enää erotu, sillä ne ovat sulautuneet 22 asteen renkaaseen.
Esiintyminen

Kaaret näkyvät Suomessa keskimäärin 90 kertaa vuodessa.
Uurtovinokas

| Uurtovinokas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Pleurotaceae
Suku::  Isovinokkaat Pleurotus
Laji::  cornucopiae  (Paulet), Rolland
Katso myös
   Uurtovinokas Commonsissa 
Infobox OKNimi-testi OK: 
Uurtovinokas (Pleurotus cornucopiae) on Pleurotus-sukuun ja Pleurotaceae-heimoon kuuluva sienilaji.
Ulkonäkö

Uurtovinokkaan lakki on kupera ja väriltään vaalea tai vaaleanruskea. Helttojen johteet ovat pitkät. Jalka on joko keskinen tai epäkeskinen. Malto on valkoista ja pehmeää.
Elinympäristö

Uurtovinokas kasvaa suurissa ryhmissä pyökin tai jalavan kannolla.
Glasgow

| Glasgow (Glaschu) |
| --- | --- |

 vaakuna
 Glasgow
 Koordinaatit: 55°51′56″N, 04°15′26″W 
Valtio:  Yhdistynyt kuningaskunta
Itsehallintoalue:  Skotlanti
Hallintoalue:  Glasgow
ONS-koodi:  00QS
Hallinto:  
 – Pormestari:  Philip Braat
Pinta-ala:  
 – Kokonaispinta-ala:  175,5 km²
Väkiluku (2010):  592 820
 – Väestötiheys:  3,298 as./km²
 – Metropolialue:  2 550 000
Aikavyöhyke:  UTC+0
 – Kesäaika:  UTC+1
Postinumero:  G1–G80
Suuntanumero(t):  0141
 
 Glasgow City Council 
 Lähteet:  = Pinta-ala, väkiluku 
Infobox OKVirheellinen NIMI-arvo: 
Glasgow (glɑːsgou, engl. /ˈɡlɑːz.ɡəʊ/, gaeliksi Glaschu [ˈkl̪ˠas̪əxu], skotiksi Glesga [ˈɡlezɡə]) on Skotlannin suurin kaupunki Clydejoen varrella Yhdistyneessä kuningaskunnassa ja vuodesta 1996 se on ollut yksi Skotlannin paikallishallintoalueista. Sen väkiluku on noin 592 820 (2010). Suur-Glasgow’n alueella elää yli 1,2 miljoonaa ihmistä ja koko metropolialueella noin 1,8 miljoonaa ihmistä. Kaupunki on tunnettu ulkopaikkakuntalaisille vaikeaselkoisesta murteestaan, joka juontuu skotin kielestä.
Glasgow on Skotlannin suurista kaupungeista ainoa, jossa asuu enemmän katolisen kirkon kuin Skotlannin kirkon jäseniä. Katolilaisten osuus väestöstä vuonna 2011 oli 27 prosenttia ja Skotlannin kirkkoon kuuluvien osuus 23 prosenttia. 31 prosenttia väestötietoviraston kyselyyn vastanneista ilmoitti olevansa uskonnottomia.
Maantiede

Glasgow sijaitsee Clydejoen molemmin puolin noin 30 km joen länsipäästä eli paikasta, missä joki laskee Atlanttiin. Tärkeimmät hallintorakennukset ovat kaupungin pohjoisosassa. Teollisuus ja telakat sijaitsevat jokivarressa keskustasta alavirtaan eli länteen.
Vuoden lämpimimpiä kuukausia ovat heinäkuu ja elokuu, jolloin keskimääräinen ylin lämpötila on 19 asteen vaiheilla. Kylmintä on tammi- ja helmikuussa, keskimääräinen alin on silloin +1 aste. Sadetta saadaan joka toinen tai joka kolmas päivä: tammikuussa sadepäiviä on 17, kesäkuussa 12.
Historia

Kaupungin alkuvaiheista ei tiedetä juuri mitään. Perinteisesti uskotaan Mungo-nimisen munkin perustaneen luostarin Clydejoen varteen noin vuonna 580, ja vuoteen 600 mennessä hän olisi ollut Strathclyden kuningaskunnan arkkipiispa. Kaupungin nimen on esitetty tulleen hänen nimityksestään Clas-gu ("rakas perhe") yhteisölle, jossa asui. 1100-luvulta alkavat varmemmat tiedot: katedraali siunattiin käyttöön vuonna 1136 ja Glasgow sai kaupunkioikeudet vuonna 1178.
Kirkko oli tärkeä tekijä Glasgow’ssa vuoden 1580 reformaatioon asti. Glasgow’n katedraali säilyi reformaatiossa, mutta Paisleyn luostarille kävi huonommin. Paisleyn kaupunginosa on kehittynyt luostarin entisille maille.
Etenkin 1700-luvulla kaupunki kasvoi tuottoisan tupakkakaupan sekä Atlantin orjakaupan ansiosta. 1800-luvulla kaupungin väkiluku kymmenkertaistui, ja sen talouskasvua vauhdittivat Clyden varteen Port Glasgow’hun ja Greenockiin nousseet telakat. Telakat kärsivät lamasta 1930-luvulla ja näivettyivät 1960- ja 1970-luvuilla.
2000-luvulla aktivistit ovat toivoneet kaupunkia nimeämään uudelleen katuja, joiden nimet viittaavat orja- ja tupakkakaupalla rikastuneisiin henkilöihin. Kesäkuussa 2020 rasismin vastaiset aktivistit kiinnittivät vaihtoehtoisia katujen nimiä sisältäviä nimikylttejä virallisten nimien alle – esimerkiksi tupakkakauppias Andrew Buchananin mukaan nimetty Buchanan Street sai vaihtoehtoisen nimen George Floyd Street Yhdysvalloissa poliisin pidätyksessä kuolleen George Floydin mukaan.
Talous

Glasgow’ssa on paljon teräs- ja rautateollisuutta sekä telakoita. Nykyisin kauppalaivoja tehdään enää yhdellä telakalla. Glasgow’ssa on myös runsaasti merkittäviä skotlantilaisia yrityksiä ja se onkin yksi Britannian tärkeistä taloudellisista keskuksista.
Koulutus

Glasgow’ssa on yli 168 000 opiskelijaa, enemmän kuin missään muussa Skotlannin kaupungissa, ja toiseksi eniten Britannian kaupungeista Lontoon jälkeen.
Vuonna 1451 perustettiin Glasgow’n yliopisto, joka on Skotlannin toiseksi vanhin ja Yhdistyneen kuningaskunnan neljänneksi vanhin. Se on yksi Britannian merkittävimpiä yliopistoja. Kaupungissa on lisäksi useita muita korkeakouluja, kuten University of Strathclyde, Royal Conservatoire of Scotland ja Glasgow Caledonian University sekä taidekoulu Glasgow School of Art.
Kulttuuri

Glasgow’ssa syntyi 1870-luvulla jugendtyyliä edustanut kuvataiteen Glasgow’n koulukunta. Ryhmän kukoistuskausi jatkui 1910-luvulle saakka. Siihen kuuluvia pienryhmiä kutsuttiin nimillä the Group of Four (eli the Spook School), the Glasgow Girls ja the Glasgow Boys. Ryhmän tyyli on saanut nimen the Glasgow Style ja ryhmän tuotoksia näkee Glasgow’n rakennuksissa ja kirjojen kuvituksissa. Nimekkäimpiä ryhmäläisiä ovat Margaret ja Frances MacDonald, Charles Rennie Mackintosh sekä Jessie M. King. Nykyisin tyylisuunta on esillä kaupungin vapaan taidekoulun Glasgow School of Art nimessä ja toimitiloissa.
Vuonna 1990 Glasgow valittiin Euroopan kulttuuripääkaupungiksi. Kaupungissa onkin runsaasti museoita, teattereita, kulttuuritapahtumia ja arkkitehtuuria, tunnetuimpina näistä St. Mungon goottilaistyylinen katedraali sekä Kelvingrove Art Gallery.
Urheilu

Glasgow’lla on myös pitkä urheiluhistoria, ja siellä muun muassa järjestettiin maailman ensimmäinen kansainvälinen jalkapallo-ottelu vuonna 1872. Kaupunki toimii kotipaikkana Skotlannin Valioliigassa pelaaville Celtic FC:lle ja  Rangers FC:lle. Joukkueiden välillä vallitsee suuri jännite, ja kaupunki onkin jakautunut seurojen kannatusalueisiin. Perinteisesti Celticin kannattajat ovat olleet katolilaisia, Rangersin protestantteja.
Liikenne

Glasgow’ssa on kaksi lentokenttää: Glasgow’n kansainvälinen lentoasema keskustan länsipuolella ja Prestwickin kansainvälinen lentoasema keskustan lounaispuolella. Glasgow’n kansainvälinen lentoasema palvelee yli 9 miljoonaa matkustajaa vuodessa 90 kohteeseen maailmalla.
Glasgow’n metro avattiin vuonna 1896 ja se on maailman kolmanneksi vanhin. Paikallisjunaverkosto on hyvin kehittynyt.
Kaupungin keskustan läpi kulkee moottoritie M8.
Ystävyyskaupungit

Havanna, Kuuba
Torino, Italia
Nürnberg, Saksa
Rostov-na-Donu, Venäjä
Marseille, Ranska
Dalian, Kiina
Betlehem, Palestiinalaishallinto
Lahore, Pakistan
Aiheesta muualla

Kuvia tai muita tiedostoja aiheesta Glasgow Wikimedia Commonsissa
Matkaopas Glasgow’hun aikoville
Matkaopas aiheesta Glasgow Wikivoyagessa (englanniksi)
Skotlannin hallintoalueet
Aberdeen
Aberdeenshire
Angus
Argyll ja Bute
Clackmannanshire
Dumfries ja Galloway
Dundee
Edinburgh
Etelä-Ayrshire
Etelä-Lanarkshire
Falkirk
Fife
Glasgow
Inverclyde
Itä-Ayrshire
Itä-Dunbartonshire
Itä-Lothian
Itä-Renfrewshire
Länsi-Dunbartonshire
Länsi-Lothian
Midlothian
Moray
Orkney
Perth ja Kinross
Pohjois-Ayrshire
Pohjois-Lanarkshire
Renfrewshire
Scottish Borders
Shetland
Stirling
Ulko-Hebridit
Ylämaa
Euroopan kulttuuripääkaupunki
| --- | --- |
1980-luku:   1985: Ateena  1986: Firenze  1987: Amsterdam  1988: Länsi-Berliini  1989: Pariisi 
1990-luku:   1990: Glasgow  1991: Dublin  1992: Madrid  1993: Antwerpen  1994: Lissabon  1995: Luxemburg  1996: Kööpenhamina  1997: Thessaloniki  1998: Tukholma  1999: Weimar 
2000-luku:   2000: Avignon · Bergen · Bologna · Bryssel · Helsinki · Krakova · Praha · Reykjavík · Santiago de Compostela  2001: Rotterdam · Porto  2002: Brugge · Salamanca  2003: Graz  2004: Genova · Lille  2005: Cork  2006: Patras  2007: Sibiu · Luxemburg  2008: Liverpool · Stavanger  2009: Vilna · Linz 
2010-luku:   2010: Essen · Istanbul · Pécs  2011: Turku · Tallinna  2012: Guimarães · Maribor  2013: Marseille · Košice  2014: Riika · Uumaja  2015: Mons · Plzeň  2016: San Sebastián · Wrocław  2017: Aarhus · Páfos  2018: Leeuwarden · Valletta  2019: Matera · Plovdiv 
2020-luku:   2020: Rijeka · Galway  2021: Timișoara · Elefsína  2022: Kaunas · Esch-sur-Alzette  2023: Veszprém  2026: Oulu 
Glasgow’n yliopisto
Hampden Park, Skotlannin jalkapallomaajoukkueen kotistadion.
Glasgow’n kaupungintalo
Maaselän ryhmä

| Maaselän ryhmä (Maa>  R) |
| --- | --- |
Toiminnassa:  1.3.1942-elokuu 1944
Valtio:   Suomi
Puolustushaarat:  Maavoimat
Aselajit:  jalkaväki
Koko:  armeija
Komentajat
Tunnettuja komentajia:  Taavetti Laatikainen
Maaselän ryhmä oli Päämajan alainen sotatoimiyhtymä asemasodan aikana jatkosodassa Itä-Karjalassa. Se muodostettiin Karjalan armeijan lakkauttamisen jälkeen Maaselän kannaksella toimineesta Taavetti Laatikaisen johtamasta II armeijakunnasta 1. maaliskuuta 1942.
Perustaminen

Päämaja antoi käskyn Karjalan armeijan lakkauttamisesta ja nimen muuttamisesta Aunuksen ryhmäksi (Aun. R) 25. helmikuuta 1942. II armeijakunta sille alistettuine taistelu- ja huoltojoukkoineen erotettiin Karjalan armeijasta, ja siitä muodostettiin suoraan Päämajan alainen Maaselän ryhmä (Maa. R). Ryhmien väliseksi rajaksi määrättiin silloinen II ja VII armeijakunnan välinen raja. Käskyssä toimeenpanohetkeksi oli määrätty 1. maaliskuuta 1942 kello 12.00.
Yksiköt perustamishetkellä:
1. divisioona
divisioonalle alistettuna 3. Pr, KevPsto/3. Pr, RaskPsto/3. Pr, 32. RjK, KTR 1 (pois lukien I Psto), RaskPsto 22
4. divisioona
8. divisioona
divisioonalle alistettuna 42. RjK
1. jääkäriprikaati
prikaatin orgaanisena osana Kev.Psto 11 ja prikaatille alistettuna ErP 21, 18. TykK, KrhPsto 1, I/KTR 1, RaskPsto 4, RaskPsto 15
Taisteluosasto Sorsa
KevOs 14, 24. RjK, 15. TykK
ryhmälle alistettuna 2. RautPtri, PsJuna 2, LeLv 16
Laatikainen komensi Maaselän Ryhmää aina 1. maaliskuuta 1944 saakka.
Marsalkka Mannerheim rintaman tarkastuskierroksella kesäkuussa 1942. Marsalkka saapumassa Krivin asemalle Maaselän kannaksella. Marsalkkaa tervehtimässä 3. prikaatin komentaja, eversti Pietari Autti ja junasta laskeutumassa Maaselän ryhmän komentaja, kenraaliluutnantti Taavetti Laatikainen.
Kill Me, Kiss Me

Kill Me, Kiss Me on korealainen manhwa-sarja, jonka tekijä on Young-You Lee.
Sarjassa on viisi osaa, jotka on julkaistu suomeksi 2006.
Kirja tunnetaan myös nimellä K2: Kill me, Kiss me ja kirjan on julkaissut Punainen Jättiläinen. Kirjat edustavat romantiikkaa ja komediaa. Kirjojen ikäsuositus on 12, muutamien väkivaltaisten kohtien takia.
Juoni

Sarjan päähenkilö on Taeyeun Lim, 16-vuotias tyttökoulun oppilas. Hän on suunnattoman ihastunut malli Kun Kangiin. Taeyeunilla on identtinen serkku, Jeonghu Lim, joka käy Kunin kanssa samaa koulua.
Hyvin poikamaisen ulkomuodon omaava Taeyeun päättää vaihtaa roolia serkkunsa kanssa jotta Taeyeun voisi kertoa Kunille tunteistaan. Aikaa on vain yksi viikko. Lopulta Taeyeun huomaa pitävänsä enemmän Kunin parhaasta ystävästä, Kaun Kimista.
Vaikka ensisijainen päähenkilö on Taeyeun, nousevat sivuhenkilöt ensimmäisen pokkarin jatko-osissa tärkeämpään asemaan, kuin itse neiti Lim. Esimerkiksi toisessa ja kolmannessa osassa ei Taeyeunia näy kuin ehkä kymmenellä sivulla. Huomioitavaa on myös, että useiden hahmojen nimet alkavat k-kirjaimella.
Hahmoja

Taeyeun Lim: Taeyeun on Jeongun serkku. Hän käy tyttökoulua ja on ihastunut Kuniin.
Jeonghu Lim: Jeonghu on Taeyeun serkku. He ovat ulkonäöltään ja kooltaan samanlaiset. Jeonghun äiti on kuollut, ja hän asuu yksin. Hän on hyvin kaunis pojaksi ja Fanfiction-kerhon jäsenet pitävät häntä ”jääprinssinä”.
Kun Kang: Kun on Kaunin ystävä. He käyvät samaa koulua, kuin Jeonghu. Kun on kuuluisa malli, johon Taeyeun on rakastunut.
Kaun Kim: Kaun on poikakoulun johtaja Kunin kanssa.
Kyumin Kwon: Kyumin on 17-vuotias lukiolainen ja perheeseen kuuluu vanhempien lisäksi pikkuveli Kyuha. Kyumin on tavallisen hennon tytön näköinen, mutta todellisuudessa hän on monia poikia pahempi tappelija. Kyumin on ihastunut Jeonghuun. Hän on myös yksi Fanfiction-kerhon jäsenistä.
Kunham Choi: Kunham on Irwon-lukion jengin johtaja. Kunham on pitää Kyuminista, mutta ei voi sietää tytön ihastusta Jeonghua. Kunham on hyvä tappelija, mutta kiukkuisen ja rajun ulkokuoren alta paljastuu mukavampikin puoli.
Lin Lee: Lin on Jinin sisko, ja hän on ihastunut Kunhamiin, vaikka ei saakaan tältä vastarakkautta. Lin ei ole kovin suosittu, koska on muiden mielestä lapsellinen käytökseltään, sekä ulkonäöltään.
Jin Lee: Jin on Linin veli ja Kunhamin jengin yksi jäsenistä. Hän seurustelee Yongjun kanssa. Jin on kuuluisan Sangpi-mafian johtajan poika ja on näin ollen jengin vakuutus.
K2:n logo
Kunham Choin
Kyumin Kwon
Jeonghu Lim
Aiheesta muualla

Kill Me, Kiss Me (Arkistoitu – Internet Archive). Kupoli 11.4.2006.
Otto Sinisalo: Kill Me, Kiss Me[vanhentunut linkki]. Sarjainfo 3/2006.
Petteri Uusitalo: Raakaa menoa. Kvaak.fi 10.10.2006.
sarjakuvahahmo Kunham Choin
Nosferatu – yön valtias

| Nosferatu – yön valtias> Nosferatu: Phantom der Nacht |
| --- | --- |

Ohjaaja:  Werner Herzog
Käsikirjoittaja:  Werner Herzog
Tuottaja:  Werner Herzog
Säveltäjä:   Popol Vuh  Florian Fricke 
Kuvaaja:  Jörg Schmidt-Reitwein
Leikkaaja:  Beate Mainka-Jellinghaus
Pääosat:   Klaus Kinski  Isabelle Adjani 
Valmistustiedot
Valmistusmaa:  Saksan liittotasavalta
Tuotantoyhtiö:  Werner Herzog Filmproduktion ZDF
Ensi-ilta:  1978
Kesto:  107 minuuttia
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKNimi-testi OK: 
Nosferatu – yön valtias (saks. Nosferatu: Phantom der Nacht) on Werner Herzogin ohjaama saksalainen kauhuelokuva vuodelta 1979. Sen pääosia näyttelevät Klaus Kinski ja Isabelle Adjani. Elokuva perustuu Bram Stokerin romaaniin Dracula sekä F. W. Murnaun siitä tekemään ensimmäiseen filmatisointiin, vuoden 1922 Nosferatuun.
Näyttelijöitä

| 0 | 1 | 2 |
| --- | --- | --- |
|  Klaus Kinski  | … |  kreivi Dracula  |
|  Isabelle Adjani  | … |  Lucy Harker  |
|  Bruno Ganz  | … |  Jonathan Harker  |
|  Roland Topor  | … |  Renfield  |
|  Walter Ladengast  | … |  Van Helsing  |
|  Dan van Husen  | … |  vartija  |
|  Jan Groth  | … |  satamamestari  |
|  Carsten Bodinus  | … |  Schrader  |
|  Martje Grohmann  | … |  Mina  |
|  Rijk de Gooyer  | … |  virkamies  |
|  Clemens Scheitz  | … |  virkailija  |
|  Lo van Hensbergen  | … |  satamamestarin apu  |
|  John Leddy  | … |  kuljettaja  |
|  Margiet van Hartingsveld  | … |  hollantilaisrouva  |
|  Tim Beekman  | … |  arkunkantaja  |
Arvioita

Video-oppaassa vuodelta 1994 Ilkka Jauhiainen arvostaa elokuvan todentuntuista kuoleman läsnäoloa ja antaa elokuvalle neljä tähteä viidestä, mikä vastaa sanallista arviota ”erinomainen”.
Aiheesta muualla > Arvostelut

Elitisti: Nosferatu – yön valtias -arvostelu
Nosferatu The Vampyre (1979) - Trailer Youtube. Viitattu 3.8.2018.
Jan Andersson (poliitikko)

Jan Andersson (s. 17. maaliskuuta 1947) on ruotsalainen sosiaalidemokraattisen työväenpuolueen poliitikko, joka toimi valtiopäivien jäsenenä 1988–1994 ja europarlamentaarikkona vuosina 1995–2009. Hän kuuluu Euroopan sosiaalidemokraattiseen puolueeseen.
Andersson syntyi Helsingborgissa, Skånen läänissä, ja valmistui opettajaksi.
Jens-Peter Bonde

Jens-Peter Bonde vuonna 2007.
Jens-Peter Bonde (27. maaliskuuta 1948 – 4. huhtikuuta 2021) oli tanskalainen poliitikko. Hän kuului euroskeptiseen JuniBevægelsen-puolueeseen ja oli Euroopan parlamentin jäsen vuodesta 1979 vuoteen 2008.
Bonde kuului Euroopan parlamentissa Itsenäisyys/demokratia-ryhmään. Parlamentista lähdettyäänkin hän jatkoi muun muassa Lissabonin sopimuksen vastaista kampanjointia.
Bonde syntyi Åbenråssa. Hän suoritti ylioppilastutkintonsa vuonna 1966 ja opiskeli sen jälkeen valtiotiedettä vuoteen 1974. Hän työskenteli toimittajana ja oli JuniBevægelsen-liikkeen perustajajäseniä vuonna 1992. Hän julkaisi useita kirjoja paitsi tanskaksi, myös englannin kielellä.
Sergio Berlato

| Sergio Berlato> Henkilötiedot |
| --- | --- |
Syntynyt: 22. heinäkuuta 1959 (ikä 65) Vicenza, Italia
Ammatti:  europarlamentaarikko
Poliitikko
Puolue:  Alleanza Nazionale (1999–2009) Vapauden kansa (2009–2013) Forza Italia (2013–2014) Italian veljet (2020–) ECR-ryhmä
Asema:  Euroopan parlamentin jäsen 21.7.1999–30.6.2014 1.2.2020–
Vaalipiiri:  Italia
Aiheesta muualla
www.sergioberlato.it
Sergio Berlato (s. 27. heinäkuuta 1959 Vicenza, Italia) on italialainen poliitikko. Hän edustaa Italian veljet-puoluetta. Berlato on aikaisemmin edustanut Alleanza Nazionalea (1999–2009), Vapauden kansaa (2009–2013) ja Forza Italiaa (2013–2014). Berlato on toiminut Euroopan parlamentin jäsenenä 1999–2014 ja uudelleen helmikuusta 2020 lähtien. Hän edustaa Euroopan parlamentissa konservatiivien ja reformistien ryhmää.
34+35

| ”34+35” Ariana Grande |
| --- | --- | --- |

Singlen tiedot
 Albumilta: Positions
 Julkaistu: 30. lokakuuta 2020
 Formaatti: 7" vinyyli, CD single, kasetti, digitaalinen lataus, suoratoisto
 Tuottaja(t): Peter Lee Johnson, Tommy Brown
 Tyylilaji: pop, R&B
 Kesto: 02.53
 Levy-yhtiö: Republic Records
Ariana Granden muut singlet
| ”Positions” 2020 | ”34+35” 2020 | ”Oh Santa!” 2020 |
34+35 on yhdysvaltalaislaulajan Ariana Granden musiikkikappale. Sen julkaisi Republic Records hänen Positions-studioalbumin toisena singlenä 30. lokakuuta 2020. Kappaleen ovat sanoittaneet Grande, Albert Stanaj, Courageous Xavier Herrera, Scott Nicholson, Steven Franks, Tayla Parx, Victoria Monét, sekä sen tuottajat Peter Lee Johnson ja Tommy Brown. Kappaleen nimi ja kertosäe viittaavat 69-seksiasentoon, muiden säkeiden ja sanoitusten sisältäessä muutamia seksuaalisia sanaleikkejä, kaksimielisyyksiä ja seksivitsejä. Kappaleen musiikkivideon ohjasi Director X ja se julkaistiin 17. marraskuuta 2020. Kappaleesta on toteutettu myös miksattu versio, jolla vierailevat yhdysvaltalaisräppärit Doja Cat sekä Megan Thee Stallion. Miksattu versio julkaistiin 15. tammikuuta 2021.
"34+35" oli kaupallisesti kansainvälinen menestys, sen päästyä singlelistan viiden parhaan joukkoon Australiassa, Irlannissa, Isossa-Britanniassa, Japanissa, Kanadassa, Malesiassa, Paraguayssa, Puerto Ricossa, Singaporessa, Uudessa-Seelannissa ja Yhdysvalloissa.
Käännös suomeksi